**Diavoli în șir indian**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în lumea asta subțire şi netedă

ca o foaie de calc

leşurile noastre se rostogolesc

bolovănos

până la prăbușirea

în mocirla cerului

iar unii lasă urme

la care şi diavolii se-nchină

în șir indian

dumnezeii scuipă-n sân

de nelocuirea lor

în strana Căii Lactee

ori n-au loc nicăieri

ori nu știm noi

cum şi de ce îi locuiește

moartea

23 martie 2017 – 15 decembrie 2018, Constanţa